بیرلشمیش میللتر تشکیلاتی بوتون عضو اؤلکه‌لری، آجلیق و اپیدمی خسته‌لیک‌لرله موباریزه ائدن یمن-ه وئریلن دستکی آرتیرماغا چاغیردی.
بمت باش کاتیبی‌نین سؤزچوسو فارهان حاق تشکیل ائتدیگی مطبوعات کونفرانسیندا وئریلن سوالا جاوابن دئدی کی، یمن‌-ده کی وبا خسته‌لیگینه یولوخان‌لارین سایی آرتماقدا داوام ائدیر.
کئچن هفته سونوندا معین ائدیلن‌لرله بیرلیکده وبایا توتولدوغو آشکارلانان‌لارین سایی تخمینن 125 مینه چاتیب. 923 نفر ایسه اپیدمی‌یه گؤره حیاتینی ایتیریب.
وبا اپیدمیی‌سی ایله موباریزه اوچون بوتون اؤلکه‌لردن یمن-ه سو، تمیزلیک خیدمت‌لری اوچون تامین ائتدیک‌لری فونلاری آرتیرما‌لارینی ایستییریک. بو گونه قدر اپیدمی ایله موباریزه اوچون داوام ائتدیریلن یاردیم فعالیت‌لرینده یمن داخیلینده 3،5 میلیون اینسانا تمیز سو و هیژن واسطه‌لری چاتدیریلدی.
یمن-ده 2 ایلدن چوخ مدت‌دیر داوام ائدن قارشیدورما‌لار سببیله اؤلکه داخیلینده ائو-ائشیگین‌دن دیدرگین ائدیلمیش تخمینا 3 میلیون اینسان تمیز ایچمه‌لی سو تامین ائدیله و توللانتی‌لارین تمیزلنه بیلمه‌مه‌سی نتیجه‌سینده وبا خسته‌لیگینه یولوخما ریسکی ایله قارشی-قارشییا‌دیر.
